ጅቡቲና ኤርትራ የድንበር ግጭታቸውን  በሰላም እንዲፈቱ  የመንግሥታቱ ድርጅት ጥሪ አቀረበ
ጅቡቲና ኤርትራ የድንበር ግጭታቸውን በሰላም መፍታት  እንደሚገባቸው የተባባሩት  መንግሥታት ድርጅት ጥሪ አቀረበ ።ድርጅቱ ይህን  ጥሪ ያቀረበው  ለሁለቱ አገራት የግጭት መንስኤ በሆነው የድንበር ወሰን አካባቢ ኤርትራ ወታደሮቿን አስገብታለች የሚል ክስ  ጅቡቲ  ለተባባሩት  መንግሥታት  ድርጅት ማቅረቧን  ተከትሎ  ነው ።ጅቡቲና ኤርትራ እኤአ በ2010 ወደ ግጭት ከገቡ በኋላ ኳታር  የሰላም አስከባሪ በመላክ በሁለቱ አገራት   የድንበር ግጭት  መንስኤ በሆነው የሁለቱ አገራት ድንበሮች አካባቢ ማስፈሯ ይታወሳል ።   የኤርትራ መንግሥት ለአሶሺየትድስ ፕሬስ የዜና ወኪል እንደተናገረው  ኤርትራ ከጅቡቲ ጋር  ግጭት ውስጥ  መግባት እንደማትፈልግ ገልጸዋል ።የተባባሩት መንግሥታት ድርጅት  በሁለቱ አገራት  የድንበር ግጭትን  በተመለከተ ውይይት ካደረገ በኋላ  ሁለቱም  አገራት ችግሩን የዓለም አቀፍ ህግን በተከተለና በሰላማዊ  አግባብ እንዲፈታ  አሳስቧል ።